เป็นอีกร้านที่ประทับใจสำหรับทริปโอซาก้า โดยจะมีทั้งสั่งเป็นเซทหรือ a la carte ทางร้านแนะนำให้สั่งเป็นเซทจะดีกว่า โดยจะมี 4 เซทให้เลือก ราคาเริ่มตั้งแต่ ¥11,000 จนถึงเกือบ ¥30,000 ร้านค่อนข้างจะส่วนตัว ลูกค้าไม่เยอะ โดยจะมีเพียง 2 โต๊ะ 2 เตา 1 โต๊ะนั่งได้ 8 คน

ที่ร้านจะเริ่มเสริฟด้วยไวน์บ๊วยคนละแก้วเล็ก โดยจะมีวุ้นผสม เหมือนกินพวกน้ำวุ้นใบเตย อร่อยดี หลังจากนั้นจะเป็นซุป Lobster ใสๆไม่คลั่ก ตามด้วยผัดเครื่องเคียง จานหลักในเซทที่เลือกจะมีทั้งกุ้งและเนื้อ แต่ถ้าเลือกเซทที่ราคาสูงขึ้นอีก ¥6,000 จะได้ซาชิมิกุ้งเพิ่มอีก 1 เมนูโดยจะเสริฟมาทั้งหัวกุ้ง และกุ้งที่ได้จะมีปริมาณมากกว่า และทางเชฟจะนำหัวกุ้งไปปรุงซุปต่อ เสริฟพร้อมกับกล้ามกุ้ง ขากุ้ง

แต่รู้สึกไม่ค่อยดีเพราะตอนเอากุ้งลงกระทะเทปปังมันยังกระดุกกระดิกได้ ทำให้ไม่ค่อยอยากกินเท่าไหร่

ร้านนี้ทั้งรสชาติและบริการจัดว่าใช้ได้เลย แถมไม่ต้องเหนื่อยเพราะคนที่ร้านพูดภาษาอังกฤษได้หลายคน ไม่ต้องใช้ภาษามือ